stanford-oval/wikipedia huggingface dataset:
סם שפרד
קריירה > קולנוע

שפרד התחיל את הקריירה הקולנועית שלו בשנת 1978 בסרטו של טרנס מאליק, "ימים ברקיע", לצד ריצ'רד גיר. בתחילת שנות ה-80 שיחק שפרד בסרטים "התחייה מחדש" לצד אלן בורסטין, ו"פרנסס" לצד אשתו לעתיד ג'סיקה לאנג.
בשנת 1983 קיבל שפרד מועמדות לפרס אוסקר לשחקן המשנה הטוב ביותר על תפקידו בדרמה ההיסטורית זוכת 4 פרסי אוסקר "הצוות המובחר"; בסרט גילם שפרד את דמותו של הטייס הראשון שעבר את מהירות הקול צ'אק ייגר.
שנתיים לאחר מכן קיבל שפרד מועמדות לפרס באפט"א על תפקידו בדרמה "פאריס, טקסס". לאחר מכן שפרד שיחק בקומדיה השחורה מועמדת 3 פרסי אוסקר "פשעים שבלב" לצד דיאן קיטון, ובמותחן "תיק שקנאי" לצד ג'וליה רוברטס ודנזל וושינגטון. ב-1989 שיחק בדרמה "מגנוליות מפלדה".
ב-1999 קיבל שפרד מועמדות לפרס אמי על תפקידו בסדרת הדרמה "דש ולילי", בה גילם את דמותו של הסופר דשיל האמט. שנה לאחר מכן קיבל שפרד מועמדות לפרס גלובוס הזהב על אותו תפקיד.
בשנת 2001 שיחק שפרד בדרמת המלחמה של רידלי סקוט, "בלאק הוק דאון", לצד ג'וש הארטנט ויואן מקגרגור; בסרט גילם שפרד את דמותו של גנרל ויליאם גאריסון, מפקד כוחות העלית האמריקאיים, במהלך קרב מוגדישו. באותה שנה שפרד השתתף גם במותחן הפשע "שם קוד: דג חרב", לצד יו ג'קמן וג'ון טרבולטה.
ב-2004 שיחק שפרד בדרמה הרומנטית "היומן" ולאחר מכן במותחן הפעולה "חמקן".
ב-2012 שיחק בסרט "הורג אותם ברכות".
חיים אישיים

שפרד היה נשוי לאו-לאן ג'ונס מ-1969 עד 1984, לזוג נולד בן ג'סי מוג'ו שפרד (1970). לאחר מערכת יחסים עם המוזיקאית פטי סמית' פגש שפרד את השחקנית זוכת פרס האוסקר ג'סיקה לאנג על סט צילומי הסרט "פרנסס" ומאז הזוג חי יחד קרוב ל-30 שנים עד שנפרדו ב-2009. לזוג נולדו בת, חנה ג'יין (1985), ובן, ווקר סמואל שפרד (1987).
בתחילת 2009 נעצר שפרד והורשע בגין נהיגה בשכרות ונהיגה במהירות מופרזת בעיירה נורמל שבאילינוי, שפרד נלקח לכלא בבלומינגטון, אילינוי אך שילם לבסוף קנס כספי ולכן הוא לא ישב בכלא. בפברואר 2009 עתר שפרד על התביעה נגדו אך לבסוף קיבל 24 חודשי מבחן על תנאי, חובת לימוד על אלכוהול בבתי ספר ומאה שעות עבודות שירות.
שפרד מת ממחלת ניוון שרירים בגיל 73 בביתו שבקנטאקי ביולי 2017.
מחזות

| שנה | כותרת |
| --- | --- |
1964: Cowboys
1964: The Rock Garden
1965: Chicago
1965: Icarus's Mother
1965: 4-H Club
1966: Red Cross
1967: La Turista
1967: Cowboys #2
1967: Forensic & the Navigators
1969: The Unseen Hand
1969: Oh! Calcutta! (תרם לו מערכונים)
1970: The Holy Ghostly
1970: (המחזה)Operation Sidewinder
1971: Mad Dog Blues
1971: Back Bog Beast Bait
1971: Cowboy Mouth(עם פאטי סמית')
1972: The Tooth of Crime
1974: Geography of a Horse Dreamer
1975: Action (מחזה)
1976: Angel City (מחזה)
1976: Suicide in B Flat התאבדות בסי מינור
1977: Inacoma
1978: Curse of the Starving Class קללת מעמד המורעבים
1978: Buried Child - קבורת ילד
1978: Tongues (עם ג'וזף צ'ייקין) לשונות
1980:  (מחזה) True West  - מערב אמיתי
1981: Savage Love (עם ג'וזף צ'ייקין)
1983: Fool for Love (מחזה)  מתים מאהבה
1985: A Lie of the Mind השקר שבנפשינו
1987: A Short Life of Trouble
1991: States of Shock
1993:  (מחזה) Simpatico 
1998: Eyes for Consuela
2000: The Late Henry Moss
2004: The God of Hell
2004: היומן
2006: חוות הקסמים
2007: Kicking a Dead Horse
2008: בעל מזדמן
2009: Ages of the Moon
פילמוגרפיה

ימים ברקיע (1978)
התחייה מחדש (1980)
איש מחוספס (1981)
פרנסס (1982)
הצוות המובחר (1983)
פריז, טקסס (1984)
קאנטרי (1984)
פשעים שבלב (1986)
בייבי בום (1987)
מגנוליות מפלדה (1989)
מלאך בהיר (1991)
הנוסע (1991)
לב הרעם (1992)
תיק שקנאי (1993)
האהבה מנצחת (1997)
שלג יורד על הארזים (1999)
פורגטרויי (1999)
קסדה (2000)
כל הסוסים היפים (2000)
בלאק הוק דאון (2001)
שם קוד: דג חרב (2001)
שבועה (2001)
אופק נסתר (2003)
היומן (2004)
בנדידס (2005)
חמקן (2005)
אל תבוא להקיש (2005)
השיבה (2006)
חוות הקסמים (2006)
ההתנקשות בג'סי ג'יימס (2007)
בעל מזדמן (2008)
לשרוד מעבר לסורגים (2008)
אחים (2009)
משחק הוגן (2010)
Inhale ‏(2010)
בלאקת'ורן (2011)
הורג אותם ברכות (2012)
הסיפור של מאד (2013)
אוגוסט: מחוז אוסייג' (2013)
אחים בדם (2013)
סוואנה (2013)
קר ביולי (2014)
איתקה (2015)
ספיישל חצות (2016)
פירות המאבק (2016)
Never Here‏ (2017)
פילמוגרפיה > טלוויזיה

Shot in the Heart‏ (2001) - סרט טלוויזיה של HBO
קלונדייק (2014)
קשר דם (2017-2015)
בתרגום לעברית > מחזות

1985 - לשונות - הועלה בבימויה של רינה ברוך בתיאטרון הקרון ובפסטיבל עכו
1991 - "המערב האמיתי", הוצאת בית צבי, בתרגומה של רבקה משולח, הועלה בבימויו של ג'ק מסינג'ר בתיאטרון הספרייה ברמת גן
1996 - "קבורת תינוק" - הוצאת בית צבי, בתרגום של מיכה לבינסון
- "התאבדות בסי במול" - הועלה בתיאטרון קרוב בתרגומה ובבימויה של ורד גלבוע, בתפקיד הראשי אסף ניב
- סימפתיקו, בתרגומו של יוסף אל-דרור (תיאטרון חיפה)
2010 - "קללת מעמד המורעבים" - הועלתה בבית הספר לתיאטרון "בית צבי" בתרגומו ובימויו של גיל ויינברג
2014 - "מתים מאהבה" - עלה בבימוי עודד קוטלר ב"אקטורס סטודיו" של סדנאות הבמה בתל אביב בתרגומו של בן בר שביט
"שקר בנפשנו". בנובמבר 2014 הועלה המחזה "שקר בנפשנו" בבית צבי בעיבודו ובבימויו של דב רייזר.
בתרגום לעברית > פרוזה

1998 - לשוטט בגן עדן- מעשיות (Tales: Cruising Paradise), מתרגם: עופר שור, בהוצאת ידיעות אחרונות
הערות שוליים

↑  אבנר שביט‏, השחקן, המחזאי והבמאי סם שפרד הלך לעולמו, באתר וואלה, 31 ביולי 2017
| --- | --- |
בקרת זהויות :  NLI: 987007308171005171  PLWABN: 9810687742705606  BIBSYS: 90065518  BNE: XX891183  BnF: cb12017326v (data)  CANTIC: a11581165  CiNii: DA01264405  GND: 118812025  ICCU: CFIV049074  ISNI: 0000 0001 1032 2976  LCCN: n79151156  LNB: 000245326  MusicBrainz: b9afb910-1f9e-46fc-9806-df8f49015568  NDL: 00456349  NKC: jo20010086929  NLA: 35495142  NLG: 76837  NLK: KAC199625099  NSK: 000041248  NTA: 068724942  RERO: 02-A003827076  SELIBR: 207046  SNAC: w62f845v  SUDOC: 027572994  Trove: 973828  ULAN: 500471723  VIAF: 108871266   WorldCat (עם VIAF): 108871266
ססיל פארקר

| --- | --- |
ססיל פארקר בסרט חופשה בלונדון (1958)
ססיל פארקר בסרט חופשה בלונדון (1958)
 לידה:  3 בספטמבר 1897 הייסטינגס, בריטניה
 פטירה:  20 באפריל 1971 (בגיל 73) ברייטון, בריטניה
 מדינה:  הממלכה המאוחדת הממלכה המאוחדת
 תקופת הפעילות:  1928–1969 (כ־41 שנים)
 פרופיל ב-IMDb
ססיל פארקר (באנגלית: Cecil Parker‏; 3 בספטמבר 1897 – 20 באפריל 1971) היה שחקן תיאטרון וקולנוע בריטי.
ביוגרפיה

פארקר נולד בהייסטינגס, סאסקס. במלחמת העולם הראשונה שירת בגדוד סאסקס המלכותי והגיע לדרגת סרג'נט. הוא החל להופיע על הבמות בווסט אנד ב-1922.
הופעתו הראשונה בקולנוע הייתה בסרט "כלוב הזהב" (1933) ומאז ועד 1969 שיחק בלמעלה מ-90 סרטים ברובם בתפקידי משנה. היה בעל קול מחוספס מיוחד.
הוא שיחק בעיבודים לקולנוע של שני רומנים של א.ג'.קרונין: "המצודה" (1938) ו"כוכבים מציצים מרום" (1940).
כן שיחק בשני סרטים של אלפרד היצ'קוק: - הגברת הנעלמת (1938) ו"מתחת לחוג הגדי" (1949).
תפקידים נוספים היו: -
"סערה בכפית תה" (1937)
"אור ירח מסוכן" (1937)
"רוצח הנשים" (1955)
"הבעל הנצחי" (1955)
"תותחי בטאסי" (1964)
"ליצן החצר" (1956)
קרייטון המרשים (1957)
"הייתי כפילו של מונטי" (1958)
"חופשה בלונדון" (1958)
"משפחת רובינסון השווייצרית" (1960)
"שליחות סודית בליסבון" (1966)
סרט הופעה

סרט סיבוב הופעות (באנגלית: Concert film) הוא סרט המכיל בתוכו הופעה חיה מנקודת מבטו של צופה שנכח בה. הנושא של הסרט הוא הופעה חיה מורחבת או סיבוב הופעות של מוזיקאים ומוזיקאיות, או אנשי מקצוע אחרים כגון סטנדאפיסטים.
היסטוריה

סרט סיבוב ההופעות הישן ביותר הידוע הוא "קונצרט הקסם" מ-1948. בקונצרט זה מופיע הכנר הווירטואוז יהודי מנוחין (1916–1999) באולפני צ'רלי צ'פלין בשנת 1947. יחד עם אמנים שונים, הוא ביצע יצירות קלאסיות ורומנטיות של מלחינים מפורסמים כמו לודוויג ואן בטהובן, הנריק וייניאבסקי, יוהאן סבסטיאן באך, ניקולו פאגאניני ואחרים.
סרט סיבוב ההופעות הישן ביותר בסוגת הג'אז הוא הסרט "ג'אז ביום קיץ" מ-1959. הסרט הוקלט במהלך פסטיבל הג'אז של ניופורט החמישי. סרט סיבוב ההופעות הישן ביותר בסוגת הרוק הוא "T.A.M.I. שואו", בו השתתפו מוזיקאים ולהקות כדוגמת: הביץ' בויז, ג'יימס בראון, מרווין גיי ורולינג סטונז.
סרטי סיבוב הופעות בולטים

להלן רשימה לא מלאה של סרטי סיבוב הופעות בולטים שיצאו במרוצת השנים:
"קונצרט הקסם" משנת 1948.
"ג'אז ביום קיץ" משנת 1959.
"פינק פלויד: הופעה חיה בפומפיי" של הלהקה הבריטית פינק פלויד משנת 1972.
"ג'סטין ביבר: הסרט" של הזמר-יוצר הקנדי ג'סטין ביבר משנת 2011
"פולקלור: לונג פונד סטודיו סיזנס" של הזמרת-יוצרת האמריקאית טיילור סוויפט משנת 2020.
"אריאנה גרנדה: סליחה, אני אוהבת אותך" של הזמרת האמריקאית אריאנה גרנדה משנת 2020.
"מאדאם X" של הזמרת-יוצרת האמריקאית מדונה משנת 2022.
הערות שוליים

↑  Linda J. Sandahl, Rock Films: A Viewer's Guide to Three Decades of Musicals, Concerts, Documentaries and Soundtracks 1955-1986, Facts on File Publications, 1987, ISBN 978-0-8160-1576-4. (באנגלית)
↑  Jason Bailey, Glenn Ligon Deconstructs Richard Pryor’s Stand-Up, Hyperallergic, ‏2016-04-04 (באנגלית אמריקאית)
1 2  Concert Magic (1948) - IMDb, נבדק ב-2020-12-10
↑  This 1960 Jazz Film Shaped Concert Documentaries as We Know Them, www.vice.com (באנגלית)
↑  Legendary T.A.M.I. Show Featuring James Brown, The Rolling Stones, and More Coming To DVD « American Songwriter, web.archive.org, ‏2016-08-25
↑  Jazz on a Summer's Day, 1960-04-20, נבדק ב-2020-12-10
↑  Pink Floyd: Live at Pompeii, 1972-10-25, נבדק ב-2020-12-10
↑  Justin Bieber: Never Say Never, 2011-02-11, נבדק ב-2022-08-23
↑  Folklore: The Long Pond Studio Sessions, 2020-11-25, נבדק ב-2021-10-02
↑  Ariana Grande: Excuse Me, I Love You (2020) - IMDb, נבדק ב-2020-12-10
↑  Madame X, 2021-10-08, נבדק ב-2022-08-13
| --- | --- |
בקרת זהויות :  NLI: 987007542308005171  LCCN: sh2006020029
ספרייה אזורית גזר

| --- | --- |
אין תמונה חופשית
 תאריך ייסוד:  1969 
 קואורדינטות:  31°53′21″N 34°54′58″E﻿ / ﻿31.889055555556°N 34.916138888889°E﻿ / 31.889055555556; 34.916138888889
 https://www.gezer-region.muni.il/677-1594717144-%D7%A1%D7%A4%D7%A8%D7%99%D7%99%D7%94-%D7%90%D7%96%D7%95%D7%A8%D7%99%D7%AA/
  (למפת גוש דן מוגדלת) ספרייה אזורית גזר(למפת גוש דן רגילה) ספרייה אזורית גזר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספרייה אזורית גזר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספרייה אזורית גזר
 
ספרייה אזורית גזר היא ספרייה ציבורית בבית חשמונאי ומשרתת את תושבי מועצה אזורית גזר.
היסטוריה

הספרייה הוקמה בשלהי 1969 ביוזמת יו"ר מועצה אזורית גזר משה דוקטורי ובמימון יד הנדיב וקרן רוטשילד. היא מוקמה על גבעה ממזרח למושב עזריה, במקום שלימים ייקרא "בית חשמונאי". הספרייה האזורית גזר הייתה למעשה אבן הפינה והמבנה הראשון בקריית החינוך הצמודה וביישוב בית חשמונאי שהוקם כעבור שנה ב-1970.
בטקס הפתיחה בנובמבר 1970, נכחו ראש המועצה האזורית משה דוקטורי, סגן ראש הממשלה ושר החינוך יגאל אלון והגברת דורותי רוטשילד נציגת התורמים.
הערות שוליים

↑  ספרייה אזורית משותפת, מעריב, 19 בנובמבר 1970
ערך זה הוא קצרמרבנושא ספריות ובנושא ישראל. אתם מוזמנים לתרום לוויקיפדיה ו.
ססיל קלאוויי

| --- | --- |

ססיל קלאוויי בסרט "הדוור מצלצל פעמיים", 1946
 לידה:  22 באוגוסט 1890 קייפטאון, דרום אפריקה
 פטירה:  28 בפברואר 1973 (בגיל 82) הוליווד, קליפורניה, ארצות הברית
 מקום קבורה:  בית הקברות ווסטווד וילג' 
 מדינה:  ארצות הברית, דרום אפריקה, הממלכה המאוחדת 
 תקופת הפעילות:  מ-1921 
 צאצאים:  Peter Kellaway 
 פרופיל ב-IMDb
 
ססיל לאוריסטון קלוואיי (באנגלית:  Cecil Lauriston Kellaway; ‏22 באוגוסט 1890 - 28 בפברואר 1973), היה שחקן קולנוע דרום אפריקאי מועמד שני פרסי אוסקר בקטגוריית פרס אוסקר לשחקן המשנה הטוב ביותר על תפקידיו בסרטים "נחש מי בא לסעוד" ו"המזל של האירי".
ביוגרפיה

קלוואיי נולד בקייפטאון, דרום אפריקה והתחנך באנגליה, לפני שהפך לשחקן עבור חברת משחק נודדת.
אחיו של קלוואיי אלק התעסק גם כן במשחק וכמו כן גם בני דודיו כוכב הקולנוע אדמונד גוון וארתור צ'ייסי.
ניסה לפרוץ כקולנוען באוסטרליה עם הסרט שכתב "זה נעשה" לפני שהגיע להוליווד בשנות ה-30.
בשנות ה-40 הפך לשחקן מן המניין בהוליווד לאחר שהופיע בדרמות "אינטרמזו: סיפור אהבה", "המכתב", בקומדיות "התחתנתי עם מכשפה" בתפקיד אביה דניאל של ג'ניפר (ורוניקה לייק), "קחי מכתב, מותק" ובעיבוד הקולנועי לרומן "אנקת גבהים".
את תפקידיו גדולים בתחילת דרכו עשה קלוואיי בסרטים "הדוור מצלצל פעמיים" בתור ניק בעלה של קורה סמית' (לנה טרנר), "גברת פרקינגטון" בתפקיד אדוארד נסיך ווילס, "דיוקנה של ג'ני" בתפקיד מאתיוס ובפנטזיה "המזל של האירי" בה שיחק בתפקיד הלפרקון עליו הועמד לפרס אוסקר לשחקן המשנה הטוב ביותר.
המשיך להתפרסם בסרטו האחרון של ויקטור פלמינג "ז'אן ד'ארק" בתפקיד ז'אן לה מיסטר ובסרטו של ססיל ב. דה-מיל "בלתי כבוש" בתפקיד ג'רמי לאב.
בשנות ה-50 שיחק בדרמה הקומית "הארווי" בתור ד"ר וילי קאמלי, בסרט המפלצות הבדיוני "המפלצת מ-20,000 התהומות" בתור ד"ר ת'ורגוד אלסון, במערבון "המורד הגאה" ובדרמות "המנגינה שלא נגמרה" ו"בס הצעירה" בתור מר פרי המשרת של אן בולין.
השתתף באמצע שנות ה-60 במותחן של רוברט אולדריץ' "שרלוט המתוקה" בתפקיד הבלש הארי וויליס ובסרטו של אוטו פרמינגר "הקרדינל".
קלוואיי רשם בשנת 1967 את ההופעה המפורסמת והמוערכת ביותר שלו בדרמה "נחש מי בא לסעוד" בתפקיד הכומר הקתולי מונסיונר ראיין, הופעה שזיכתה את קאלאווי במועמדות אוסקר שנייה.
הופיע כשחקן קולנוע בפעם האחרונה בשנת 1970 בסרטו של ריצ'רד ראש "המתבגרים".
קלוואיי נפטר ב-28 בפברואר 1973 בגיל 79 ממחלת טרשת העורקים בביתו שבהוליווד, היה נשוי לדורין אליזבת ג'וברת והיה אב לשני ילדים.
סרט דרמה

גרי קופר וג'יין ארתור מתוך הסרט מר דידס הולך העירה (1936).
סרט דרמה (או סרט דרמטי או דרמה קולנועית) הוא סוגה קולנועית (ז'אנר קולנועי) המתמקדת בהתפתחות של דמויות ריאליסטיות המתמודדות עם קונפליקטים ואתגרים שונים.
סוגת הדרמה הקולנועית התפתחה במקורה מהדרמה התאטרלית, שיוחסה בימי יוון העתיקה לטרגדיה וקומדיה גם יחד. בהגדרתה הרחבה מציגים הדמויות בדרמה פעולות ריאליסטיות המחברות שני גורמים מנוגדים – מצד אחד, משמעות אישית לדמות המבצעת את הפעולה, ומצד שני ממד של רלוונטיות אוניברסלית שהצופים יוכלו להתחבר אליה – זאת במטרה לעורר רגש בקרב הצופים (דוגמת צחוק, עצב, התרגשות, כעס, מתח וכדומה). בהגדרה רחבה זו, מקיפה הדרמה את מרבית סוגות הקולנוע הנפוצות, ולכן רבים בתחום האמנות לא רואים בה סוגה מובחנת בפני עצמה. עם זאת, בפועל, סרטים העוסקים בנושאים "רציניים" שאינם משתייכים לאף סוגה ספציפית יותר, מסווגים בדרך כלל תחת המטריה הרחבה כ"סרטי דרמה".
במקרים רבים מסווגים סרטים לתתי־סוגה של דרמה, כגון: דרמה רומנטית, דרמת ספורט, דרמה תקופתית, דרמת חוק ודרמת פשע.
על אף הקושי להגדיר את גבולות הסוגה במחקר, סרטי הדרמה מקבלים קטגוריה משלהם במועמדויות לפרסים או בסיווגים מסחריים. סוגת הדרמה נתפסת בדרך כלל כאיכותית יותר, וכך למשל, מרבית הסרטים הזוכים בפרס אוסקר לסרט הטוב ביותר – הם סרטי דרמות. נוסף על כך, לשחקנים המועמדים לאוסקר על השתתפות בסרט דרמה יש סיכוי גבוה משמעותית לזכות בפרס בהשוואה למועמדים שהשתתפו בסוגות אחרות.
מאפייני הסוגה

אף על פי שבהגדרות יבשות קשה לסמן גבול ברור סביב סוגת הדרמה, ניתן לאפיין את הסרטים המסווגים כ"דרמה" לכאלו המכילים מספר רכיבים נפוצים: עיסוק רציני בנושא הסרט; שאיפה לתיאור ריאליסטי של המציאות; העברת סיפור עלילתי; הצגתן של דמויות בעלות קונפליקט פנימי שיעורר רגשות בצופים לאורך סרט.
הדמויות בדרמה הן הנדבך העיקרי של היצירה, ובדרך כלל חשיבותן עולה גם על חשיבות העלילה, וגם על חשיבות התפאורה, שחשיבותה פחותה בדרמות בהשוואה לסוגות אחרות.
במרכזה של הדרמה, בדרך כלל, נמצאת דמות הפרוטגוניסט (או דמויות הגיבורים), השרוי בקונפליקט בינו לבין דבר אחר כגון עצמו, אדם אחר, קבוצה, חברה או תופעות טבעיות, ברגע מכריע בחייו. הדרמות, במקרים רבים, סובבות סביב חיי המשפחה. לעיתים, הסרטים מציגים משבר שחוו הדמויות, למשל גירושים או מוות של קרוב משפחה, ואת ההתמודדות עם השלכותיו הכואבות.
אחד ממאפייני העלילה הדרמטית הוא המתח ויצירת הציפיות, בין אם לגבי המשך התפתחות העלילה, ובין אם כאשר הצופים מבינים לאן צפויה העלילה להתקדם וסקרנים כיצד יוצגו הדברים. המתח בדרמה נוצר מסקרנות הצופים לגלות מהן התשובות למגוון שאלות, כאשר ישנן שאלות "גדולות" יותר ושאלות "קטנות" יותר. השאלה הגדולה לרוב מוצגת בשלב מוקדם של העלילה, והיא השאלה המרכזית של העלילה, כאשר לאורך העלילה נפתרות שאלות "בינוניות" יותר, וכן ישנה אף שאיפה ליצור מתח ברזולוציה קטנה יותר, גם ברמת הפעולה, למשל, מתח של הצופים כיצד תגיב דמות לאמירה שנשמעה זה עתה. המתח לעיתים מופסק להפוגה כלשהי, למשל, לאתנחתא קומית, אשר מרפה את המתח, במטרה לשוב ולהגביר אותו לאחר מכן.
ראו גם

דרמה היסטורית
דרמה תקופתית
מלודרמה
הערות שוליים

1 2  "Drama Films". Filmsite.org
1 2 3 4 5  John Reich, Book Title: Exploring Movie Construction and Production
↑  דן אוריין, דרמה טלוויזיונית (עמ' 7, 13), הוצאת מכון מופ"ת, ‏תשס"ד
1 2  Nathaniel Lee, There's a formula to winning the Oscars, and it's all in the statistics, businessinsider, ‏Feb 7, 2020
↑  KEVIN O’KEEFFE, Which Movie Genres Perform Best at the Oscars?, backstage, ‏JANUARY 26, 2018
↑  "Drama Films". Filmsite.org
↑  דן אוריין, דרמה טלוויזיונית (עמ' 49-41, 63-55), הוצאת מכון מופ"ת, ‏תשס"ד
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
ספר טלפונים

ספר טלפונים של חברת בל, מארצות הברית, 1922.
ספר טלפונים הוא ספר בו רשומים מספרי הטלפון של בעלי טלפונים באזור מסוים, יחד עם שם המנוי וכתובתו, ומשמש לאיתור מספר טלפון של מנוי נדרש. רשימת המנויים ממוינת בסדר אלפביתי, לפי שם המשפחה והשם הפרטי (או שם העסק) של המנוי. ישנם מנויים שמספרם ומידע עליהם הוא חסוי, ולכן אינם נמצאים בספר טלפונים כגון מספרים של ידוענים שאינם רוצים שיתקשרו אליהם. בבריטניה, למשל, מוערך ש-48 אחוזים מהציבור אינם רשומים בספר הטלפונים.
ספר הטלפונים הראשון התפרסם כעמוד בודד ב-21 בפברואר 1878 בניו הייבן, קונטיקט שבארצות הברית; בספר היו 50 מספרים. בספרי הטלפונים הראשונים לא היו מספרים, רק שמות וכתובות; כדי לצלצל לטלפון אחר היה צורך להתקשר למרכזייה ולומר את השם והכתובת הרצויים.
סוגיה מרכזית בהפקתו של ספר הטלפונים היא סוגיית עדכניותו. רשת הטלפונים עוברת שינויים מתמידים: מנויים מצטרפים, פורשים ומשנים כתובת (שינוי שבטלפון קווי גורם פעמים רבות לשינוי מספר הטלפון), והרשת עצמה עוברת שינויים מערכתיים הכרוכים בהחלפה נרחבת של מספרי טלפון. כתוצאה מכך, גם כאשר תהליך ההוצאה לאור קצר ביותר, ספר הטלפונים מיושן, במידה זו או אחרת, כבר עם צאתו לאור. ככל שהוא ממשיך להתיישן, תועלתו למשתמשים בו הולכת ופוחתת. הגידול המתמיד במספר המנויים הביא לבעיה נוספת: הצורך להחזיק ספרי טלפון רבים כדי לקבל מידע על כל המנויים במדינה מסוימת. הבעיה גדולה במיוחד בטלפונים ציבוריים, שם קשה להחזיק ספרי טלפון, עקב חוסר מקום ועקב השחתת הספרים. להתמודדות עם בעיות אלה ניתנו פתרונות אחדים, המנצלים את רשת הטלפונים עצמה למתן מידע על מספרי הטלפון בה:
בנוסף לחיפוש עצמאי בספר הטלפונים, ניתן לפנות טלפונית למוקד סיוע של חברת הטלפונים, ולקבל ממנה את מספר הטלפון של מנוי מבוקש.
חברת הטלפונים הצרפתית יזמה בשנת 1982 את מיזם מיניטל - מערכת וידאוטקס שפעלה באמצעות רשת הטלפון ואפשרה למנוי לקבל מידע על מספרי טלפון. היה זה מיזם חדשני, שמימש עקרונות שזכו לאחר מכן לתפוצה רחבה ברשת האינטרנט.
עם התפתחות האינטרנט ניתנת אפשרות לחפש מספרי טלפון באמצעות אתר אינטרנט מתאים.
בשווייץ מלווים טלפונים ציבוריים במסופים אלקטרוניים המאפשרים קבלת מידע מספר הטלפונים.
ספר הטלפונים בישראל

בשנותיה הראשונות של המדינה פעל שירות הטלפונים במסגרת משרד הדואר. בית הדפוס בו הודפס המדריך, הוקם בבניין ג'נרלי בירושלים, על ידי פיינמסר צבי (הירש) אשר הצליח להפעיל את מכונות הדפוס אשר הגיעו מצ'כוסלובקיה כחלק מהסיוע למדינת ישראל ומונה למנהל הראשון של בית הדפוס. מדריך הטלפון, אף שהתעדכן בתדירות נמוכה, עקב קושי של המשרד להתמיד בעדכונים שהוכנסו לספר בצורה ידנית, עדיין נתן פתרון סביר למנויים באיתור מספרי טלפון.
ברבות השנים גדל מספרם של מנויי הטלפון והכנסת שמות כולם למדריך אחד הפכה בלתי אפשרית וכך חולקה המדינה תחילה לשני ספרים ואחר כך לשלושה וכן הלאה.
במהלך השנים הועברו שירותי הטלפון ממשרד הדואר לחברה ממשלתית בשם "בזק", שמחויבת בתנאי הרישיון שלה להפיק ספר טלפונים כל שנה. "בזק" העבירה את משימת הפקת מדריכי הטלפון לחברה אחרת - "דפי זהב". במסגרת שיתוף הפעולה בין החברות העבירה "בזק" לדפי זהב את בסיס הנתונים שלה על מספרי טלפון פרטיים, ודפי זהב הדפיסה לבזק מדריכי טלפון (שהודפסו יחד עם המדריכים העסקיים שלה).
"בזק" סיימה את שיתוף הפעולה עם חברת דפי זהב ביולי 2009, ומדריכי הטלפונים האחרונים בהדפסת דפי זהב יצאו בעת זו. 
עד הפסקת שיתוף הפעולה היה ניתן לקבל גם ספרי טלפונים של אזורים אחרים בסניפי "דפי זהב". כמו כן ניתן היה לקבל ספרי טלפון גם בסניפי בזקסטור.
כיום המדריך לא מופץ אלא נשלח רק ללקוחות "בזק" אשר מבקשים אותו במיוחד, על ידי יצירת קשר עם החברה במוקד 199. המוציא לאור של המדריך כיום הוא דפוס בארי.
ספר הטלפונים בישראל > ספר טלפונים דיגיטלי

מהפכת המחשוב הביאה שינוי משמעותי באופי מדריך הטלפון כאשר "בזק" ייצרה וחילקה תוכנה (שהופצה על דיסקט) ואיפשרה למנויים לאתר מספרים באמצעות האינטרנט.
בשלב מאוחר יותר, יצאו לשוק מדריכי טלפון על גבי תקליטור בהפקות של חברות שונות כשהידועים שבהם המדריך של "דפי זהב", מדריך "טלפתיה" של חברת "דבש מערכות תוכנה" וכן "תקפון" של חברת "סי די איי סיסטמס".
עם התפתחות האינטרנט שיפרה "בזק" את השירות למנויים בכך שפתחה אתר אינטרנט שאיפשר חיפוש מנויים אך כמה שנים מאוחר יותר חדלה לעדכנו והסבירה כי היא מתקשה בעדכונו. האתר נותר לא מעודכן ו"בזק" התנצלה על כך במשך שנים אחדות.
עקב תלונות רבות של המנויים על היעדר דרך פשוטה וזולה לאתר מספרי טלפון במדינה, הורה משרד התקשורת לכל חברות הטלפונים (הסלולרים והקויים) לפתוח אתר אינטרנט משולב שיאפשר לתושבים לאתר מספרי טלפון בישראל באמצעות שאלה אחת.
בעקבות כך פתחה בזק ב-8 בפברואר 2007 את אתר b144: שירות חדש באתר האינטרנט שלה שמאפשר איתור מנוי - עסק או מנוי פרטי - בחינם בכל חברות הטלפונים גם יחד באמצעות שאלה אחת. אתר זה נותן גם מדריך מסווג של עסקים (בדומה ל"דפי זהב" הוותיק יותר. המדריך קיים במספר שפות: עברית, אנגלית, ערבית ורוסית. שירות נוסף שמספק המדריך המקוון הוא שירות מיפוי. המשתמש יכול לחפש כתובת, ולקבל את מיקומה על גבי המפה. ישנן גם אופציות לקבל פירוט על בתי עסק שונים הרשומים במאגר, הנמצאים בסמוך לכתובת המבוקשת וגם לקבל הנחיות כיוון בין שתי כתובות שונות (בעזרת אופציית המסלול).
במקביל פועל גם מוקד המידע הטלפוני בתשלום של חברת "בזק" בכל שעות היממה, שמספרו 144 ומשנת 2006 גם 1344 (שנותן מידע גם לחברות אחרות כולל סלולריות).
חברות הטלפון הסלולרי אינן מפרסמות ספר טלפונים (מודפס על נייר). חלקן מאפשרות איתור מנויים באמצעות אתרי האינטרנט שלהן וכל אחת מהן מפעילה מוקד מידע טלפוני חינם למידע על מנוייה.
ראו גם

B144
דפי זהב
הערות שוליים

↑  אמיתי זיו, סוף עידן הדפים הלבנים: דפי זהב תפסיק להדפיס ספרים עבור בזק, באתר TheMarker‏, 23 ביוני 2009
↑  דרכים ליצירת קשר, פרטים נוספים, באתר בזק
↑  מערכת PsakDin, בזק נתבעה: למה כבר אין ספר טלפונים מודפס, באתר ynet, 25 במרץ 2014
↑  אהוד קינן, סוף סוף: אתר 144 עם מספרי הטלפון של כל חברות התקשורת, באתר ynet, 14 במרץ 2007
↑  רוני רוזמן‏, b144 עקף את דפי זהב בדירוג TIM, באתר וואלה, 20 באוגוסט 2008
| טלפוניה |
| --- | --- | --- |
| מכשירים | מכשיר טלפון  • טלפון סלולרי • טלפון חכם • טלפון חירום מובנה ברכב • טלפון ציבורי • טלפון רייס |  |
| אמצעי תשלום | אסימון • כרטיס חיוג |  |
| מספרי טלפון | מספר טלפון • קידומת טלפון • קידומת טלפון בין-לאומית • קידומת טלפון בישראל • ניידות מספרים • ספר טלפונים |  |
| טלפוניה | PSTN • ISDN • ADSL • SS7 • מרכזייה |  |
| סלולר | תקשורת סלולרית • טלפון סלולרי • נדידה |  |
| תקן טכנולוגיית תקשורת סלולר | קדם דור 0G • דור ראשון 1G • דור שני 2G • דור שלישי 3G • דור רביעי 4G • דור חמישי 5G |  |
| טלפון מבוסס אינטרנט | טלפוניית IP‏ • SIP‏ • H.323‏ • ‏VoIP • ‏Vocoder |  |
| --- | --- |
בקרת זהויות :  NLI: 987007563882605171  BNE: XX536151  BnF: cb12008152w (data)  GND: 4184643-6  LCCN: sh99001772  NARA: 10629353  NDL: 00561478 
קטע מספר הטלפונים
כריכת אחד ממדריכי הטלפונים של בזק כיום (אזור שרון צפוני, מהדורת יולי 2018)
הודעה של "בזק" המסבירה מדוע מנוי מבוקש לא נמצא באתר של ספר הטלפונים
סלע שרלין

| --- | --- |

שרלין, 2019
 לידה:  20 באוגוסט 1996 (בת 28) בוסטון, מסצ'וסטס, ארצות הברית 
 מדינה:  ישראל ישראל
 מקום מגורים:  בית יצחק, ישראל
 פרסים והוקרה:  מלכת היופי של ישראל (2019)
 
סלע שרלין (נולדה ב-20 באוגוסט 1996) היא דוגמנית שחקנית וטריאתלטית ישראלית, שנבחרה למלכת היופי של ישראל לשנת 2019.
ביוגרפיה

שרלין נולדה בבוסטון, מסצ'וסטס שבארצות הברית, בזמן לימודי רפואת השיניים של הוריה, למשפחה ישראלית. גדלה במושב בית יצחק.
בשנת 2014 התגייסה לקורס טיס בצה"ל, אך לאחר שנשרה במהלכו, שירתה בתפקיד לחימה ביחידה מסווגת.
ב־2020 החלה ללמוד במכללת המרכז הבינתחומי הרצליה (לימים, אוניברסיטת רייכמן), במסלול מצטיינים לתואר ראשון ב-Business and Data Analytics.
קריירה > ספורט

סיימה במקום השני לגילאי 10–12 באליפות ישראל ברכיבה על סוסים.
בגיל 13 החלה שרלין להתאמן בטריאתלון. בשנת 2012 סיימה במקום הראשון באליפות אירופה בטריאתלון, שהתקיימה בישראל, בקטגוריית הגילאים 16–19. ב-2015 סיימה במקום ראשון בחצי-מרתון, "מרתוניה", בתל אביב. ב-2016 סיימה במקום שני במירוץ חיל האוויר, בבסיס פלמחים.
בגיל 21, בתום שירותה הצבאי, שרלין השתתפה במרתון תל אביב, וסיימה את הריצה בתוצאה של 4:30 שעות, כאשר הייתה המשתתפת הצעירה ביותר.
קריירה > דוגמנות

בשנת 2011 חתמה שרלין בסוכנות הדוגמנות "Elite Models Israel". בשנת 2012 נבחרה לייצג את ישראל בתחרות הדוגמנות הבינלאומית "2012 Elite Model Look World Final" בשנגחאי, סין.
בשנת 2013 שרלין חתמה בסוכנות "Major Paris", וב-2013 לקחה חלק בשבוע האופנה בפריז שבצרפת.
קריירה > דוגמנות > מלכת היופי של ישראל

במרץ 2019 נבחרה סלע שרלין למלכת היופי של ישראל, ובזכות כך גם ייצגה את ישראל בתחרות מיס תבל (מיס יוניברס), שהתקיימה באותה שנה באטלנטה שבארצות הברית. במהלך כהונתה שרלין הצטלמה לשני שערים בכתב העת "לאשה", כמובילת קמפיין למותג ההלבשה התחתונה הישראלי "אפרודיטה", ובקמפיינים נוספים לחברות ישראליות, כגון "נטורל פורמולה", "בושם סטורי" מבית קרליין, "אופטיקה הלפרין" ועוד.